សិក្ខាសាលាស្តីពីការបង្កើនភាពជោគជ័យសម្រាប់ស្រ្តីនៅខេត្តពោធិ៍សាត់
Channel: Pursat Television
Date: 2019-05-27

សិក្ខាសាលាស្តីពការបង្កើនភាពជោគជ័យសម្រាប់ស្ត្រីភាពជាអ្នកដឹកនាំនិងការប្រកបអាជីវកម្ម ដែលរៀបចំឡើងដោយ សាខាសមាគមនារីកម្ពុជា ដើម្បីសន្តិភាពនិងអភិវឌ្ឍន៍ខេត្តពោធិ៍សាត់សហការជាមួយវាគ្មិនមកពីក្រុមហ៊ុនមេនូឡាយហ្វខេមបូឌា ភីអិលស៊ីនិងលោកស្រីចាន់ ភារីនាយិកាក្រុមហ៊ុន រ៉េវឡនប្រចាំប្រទេសកម្ពុជា បានប្រារព្ធធ្វើនៅមជ្ឈមណ្ឌលអភិវឌ្ឍនប៊ុន រ៉ានីខេត្ត ពោធិ៍សាត់ នាព្រឹកថ្ងៃទី២៥ខែឧសភា ឆ្នាំ២០១៩ដោយមានអ្នកចូលរួមជាង៧០នាក់។ 
 លោកជំទាវ ហ៊ុន ចាន់ធី ម៉ៅ ធនិនប្រធានកិត្តិយសសាខាសមាគមនារីកម្ពុជា ដើម្បីសន្តិភាពនិងអភិវឌ្ឍន៍ខេត្ត មាន ប្រសាសន៍ថាដោយយោងតាមតម្រូវការចាំបាច់ ក្នុងការលើកកម្ពស់ស្ថានភាពស្ត្រីក្នុងវិស័យសេដ្ឋកិច្ចនោះទើបរៀបចំសិក្ខាសាលា នេះឡើងក្នុងគោលបំណងធ្វើការផ្សព្វផ្សាយនូវចំណេះដឹងនិងបទពិសោធន៍នៃការបង្កើនភាពជោគជ័យសម្រាប់ស្ត្រីក្នុងភាពជាអ្នកដឹកនាំនិងការប្រកបអាជីវកម្ម ទទួលបាននូវគំនិត យោបល់ និងបទពិសោធន៍ជូនដល់បងប្អូននារីកំពុងប្រកបអាជីវកម្មដោយផ្ទាល់ នៅតាមគ្រួសារនិងសហគមន៍ព្រមទាំងមន្ទីរ អង្គភាព។ លោកជំទាវបានថ្លែងទៀតថាការផ្តល់ភាពអង់អាចផ្នែកសេដ្ឋកិច្ចដល់ស្ត្រី  ជាការរួមចំណែកសម្រេចគោលដៅប្រទេសជាតិនិងជាគន្លឹះនៃការឈានទៅសម្រេចសមភាពយេនឌ័រនៅកម្ពុជា ព្រោះថា នៅ ប្រទេសកម្ពុជា កម្លាំងពលកម្មស្ត្រីមានចំនួនច្រើនជាងបុរស ហើយបង្កើតបាននូវបញ្ហាប្រឈមនានាជាច្រើន។ទោះជាយ៉ាងនេះស្ត្រី បានរួមចំណែកយ៉ាងសកម្មក្នុងការរកប្រាក់ចំណូលតាមរយការធ្វើអាជីវកម្ម ឧស្សាហកម្ម សិប្បកម្ម កសិកម្មដែលមានប្រមាណ ៨០%នៃកម្លាំងពលកម្ម។ 
 លោជំទាវ ឯម ប៉ុណ្ណា សមាជិការរដ្ឋសភាមណ្ឌលពោធិ៍សាត់និងជាសមាជិការប្រតិបត្តិថ្នាក់កណ្តាល សមាគមនារីកម្ពូជា ដើម្បីសន្តិភាពនិងអភិវឌ្ឍន៍សាខាខេត្តពោធិ៍សាត់ បានថ្លែងថាទន្ទឹមនឹងភាពរីកចម្រើនស្ត្រីទទួលបានការងារធ្វើនិងទទួលបាននូវ ប្រាក់ចំណូលកាន់តែខ្ពស់ ជម្រុញឲ្យស្ត្រីមានឱកាសគ្រប់គ្រាន់ក្នុងការចូលរួមធ្វើសេចក្តីសម្រេចចិត្តនៅគ្រប់លំដាប់ថ្នាក់ ពិសេស នៅក្នុងគ្រួសារនិងសង្គម។ តែទោះជាយ៉ាងនេះបើផ្នែកតាមការសង្កេតឃើញថា ស្ត្រីនៅជួបបញ្ហាមួយចំនួនក្នុងការរកប្រាក់ចំណូល ដូចជាចំណេះដឹងនៅមានកម្រិត នៅតែធ្វើការចំណាកស្រុកដោយប្រថុយប្រថាន ជួបភាពបរាជ័យក្នុងការបំពេញការងារនិងធ្វើអា ជីវកម្ម ខ្វះការតស៊ូនិងបោះបង់ចោលអាជីវកម្មរបស់ខ្លួន។លោកជំទាវបានថ្លែងជម្រាបជូនថា ស្ត្រីមានសក្តានុពលជាច្រើនក្នុងការបង្កើតនិងពង្រីកអាជីវកម្នខ្នាតតូចនិងមធ្យមប៉ុន្តែទាមទាឲ្យស្ត្រីត្រូវចេះបែងចែកពេលវេលាមយយប្រកបដោយសមស្រប សម្រាប់ការការគិតគូគ្រប់គ្រង ថែរក្សាកូន ចៅ ផ្ទះសម្បែង។ផ្តើមចេញពីនេះលោកជំទាវសូមឲ្យសមាជិកាទាំងអស់ ស្តាប់នូវបទ ពិសោធន៍នៃការបង្កើនភាពជោគជ័យសម្រាប់ស្ត្រីក្នុងភាពជាអ្នកដឹកនាំនិងការប្រកបអាជីវកម្ម បានជាគំនិតយោបល់និងបទ ពិសោធន៍ល្អៗដែលនឹងផ្សព្វផ្សាយដោយវាគ្មិន៣រូប។តាមរយៈសិក្ខាសាលានេះលោកជំទាវសង្ឃឹមថា ក្រោយពីទទួលបាននូវ ចំណេះដឹងថ្មីៗសូមយកទៅប្រើប្រាស់ ពិចារណា ដើម្បីកែលម្អនិងផ្សព្វផ្សាយបន្តដល់អ្នកពាក់ព័ន្ធរួមចំណែកលើកកម្ពស់ស្ថានភាព ស្ត្រីក្នុងវិស័យសេដ្ឋកិច្ចកាន់តែប្រសើរឡើង៕